kardosdrur/scandi-wiki huggingface dataset:
Frederik Vilhelm Andersen

Frederik Vilhelm Andersen (født 11. september 1820 i København, død 19. maj 1910 sammesteds) var en dansk præst og teologisk forfatter.

Liv og gerning 
I 1838 blev Frederik Vilhelm Andersen blev student i 1838,  og fulgte dette op med en uddannelse som cand. theol. i 1843. Han skrev en lic.theol.-afhandling, som dog aldrig blev forsvaret grundet den ikke var skrevet på latin, men i 1880 fik han sin doktorgrad i teologi, for afhandlingen Embede og Ordination i deres indbyrdes Grundforhold.  

Sin kandidatgrad brugte han til at arbejde som adjunkt ved latinskolen i Vordingborg i 1844, men allerede et år senere fik han jobbet som sognepræst i Nordrup og Faringløse. Her var han frem til 1871, da han overtog stillingen som sognepræst og provst i Ringsted og Benløse, da han blev forflyttet. Efter at have været i denne stilling i seks år, blev han i 1877 censurkomitesmedlem ved den teologiske embedseksamen.

Han deltog i et udvalg vedrørende udarbejdelsen af tillægget til Roskilde Konvents salmebog.

Forfatterskab 
Ifølge ham selv var han en trofast discipel af biskop Martensen og i 1879 udgav han skriftet "Nogle Betragtninger og Studier over og i Sammenhæng med Biskop Martensens 'den christelige Ethik'". Andre af hans skrifter var en "Prædikensamling" fra 1857, en delvis bearbejdelse af Ebrards "Fortolkning af Johannes’ Aabenbaring" fra 1859, et "Forsvar for de gamle Prædiketexters udelukkende Brug" (1879) samt en postil (det vil sige en prædikensamling) med titlen "Lader eder forlige med Gud" udgivet fra 1886.

Referencer

Litteratur

Eksterne henvisninger 
 

Præster fra Danmark
Teologer fra Danmark
Faglitterære forfattere fra Danmark
Danskere i 1800-tallet
Danskere i 1900-tallet
Personer fra København
Dansksprogede forfattere fra Danmark
Personer i Kraks Blå Bog (afdøde)
Brasch

Brasch, flere personer med dette navn:
 Anne Brasch (1745, Køge  1820), datter af birkedommer og godsforvalter Abraham Brasch (?  1759)
 Christian Henrik Brasch (1811, Aalborg  1894), en dansk præst og historiker
 (Nicolai Edinger Balle) "N.E.B." Brasch (1817, Hobro  1884, Hobro), en dansk konsul, brænderiejer og politiker
 Sven (Berthel Theodor) Brasch (1886, Borup  1970, Glostrup), en dansk plakattegner
 Caroline Brasch Nielsen (* 1994, København), en dansk model (fr)

 Brask (Brasch, og Brasche)
Girl Happy (sang)

"Girl Happy" er en komposition af Doc Pomus og Norman Meade og er indsunget af Elvis Presley. "Girl Happy" var titelnummer til Elvis Presley-filmen Girl Happy fra 1965. Sangen blev indspillet af Elvis hos Radio Recorders i Hollywood den 10. juni 1964.

Sangen blev ikke udsendt på singleplade, men udkom i april 1965, cirka på samme tid som filmens premiere, på en LP-plade med soundtracket fra filmen. Soundtracket hed ligeledes Girl Happy.

"Girl Happy" er endvidere på CD'en fra 18. juli 1995 Command Performances – The Essential 60's Masters, vol. 2, som er en samling af de bedre af Elvis' filmsange fra hans 31 spillefilm.

Besætning 
Folkene bag sangen er:
 Elvis Presley, sang
 Scotty Moore, guitar
 Tiny Timbrell, guitar
 Floyd Cramer, klaver
 Dudley Brooks, klaver
 Bob Moore, bas
 Ray Siegel, bas
 D.J. Fontana, trommer
 Murray 'Buddy' Harman, trommer
 Hal Blaine, trommer
 Frank Carlson, trommer
 Homer "Boots" Randolph, saxofon
 The Jordanaires, kor
 The Carole Lombard Trio, kor
 The Jubilee Four, kor

Referencer 

Elvis Presley-sange
Sange fra 1965
Narentanere

Narentanerne (slavisk Neretvani, romansk: Arentani) var et hedensk folk af sydslavisk oprindelse, som optrådte i tidlig middelalder og højmiddelalderen. Narentanerne beboede en strækning af Adriaterhavets østlige kyst, og var frygtede sørøvere.

Ifølge De Administrando Imperio af Konstantin 7. nedstammede de fra de kroaterne som kejser Heraklios I i 600-tallet havde bosat på Balkanhalvøen. Ifølge ham vedblev narentanerne (eller Arentani, i Arenta, som de selv og deres hjemstavn blev kaldt af de romanske folk) med at være hedningen indtil begyndelsen af 1000-tallet.

Etnonym 
Betegnelsen narentaner er knyttet til navnet på floden Neretva (ital. Narenta). Konstantin 7. beretter, at de romanske betegnelse for narentanerne var Arentani og for deres land Arenta. Det er ikke afklaret om navnet på floden er af Kroatisk oprindelse, eller er latinsk af oprindelse og blev overtaget af narentanerne. Også betegnelserne Pagani (hedning) og Mariani (søfarende) dukker til stadighed op som navne på narentanerne.

Kilder 
 Constantine VII Porphyrogenitos, ca. 950, , De Administrando Imperio, The early history of the Slavonic settlements in Dalmatia, Croatia, & Serbia (1920),
 Constantine VII Porphyrogenitos, ca. 950, , De Administrando Imperio, /openlibrary.org
 Constantine Porphyrogenitus, De Administrando Imperio, Gy. Moravcsik, R.J.H. Jenkins, Dumbarton Oaks Center for Byzantine Studies, Washington 1967, 

Tidligere folkeslag i Europa
Kroatiens historie
Folkets Park (København)

Folkets Park er en folkepark på Nørrebro i København. Den ligger mellem Griffenfeldsgade og Stengade. Parken blev lavet i 1971, og renoveret i 2008.

Se også
Folkets Hus

Referencer 

Parker i København
Nørrebro
Folkeparker i Danmark
Edvard August Scharling

Edvard August Scharling (1. marts 1807 i København – 11. september 1866 sammesteds) var en dansk kemiker, bror til C.E. Scharling. 

Ifølge Salmonsens konversationsleksikon (1926) blev Scharling 1828 farmaceutisk kandidat, uddannede 
sig videre i kemi i Zeises laboratorium, blev derefter 1829, da den polytekniske Læreanstalt 
blev oprettet, assistent hos H.C. Ørsted, fik 1832 den Thottske præmie for besvarelsen af 
en opgave fra Videnskabernes Selskab om klinten og dens indflydelse på gæringen, og tog 1834 polyteknisk eksamen. Scharling studerede derpå to år i udlandet og blev derefter 1836 lektor i kemi ved Kirurgisk Akademi, 1837-45 tillige docent i fysik og kemi ved Veterinærskolen. 1839 tog Scharling magistergraden og blev derpå fast ansat ved Polyteknisk Læreanstalt, 1840 blev han lektor i kemi ved Københavns Universitet, 1842 ekstraordinær professor og 1847 Zeises efterfølger som ordinær professor i organisk kemi. 1843 blev Scharling medlem af Videnskabernes Selskab, 1848 medlem af bestyrelsen for Polyteknisk Læreanstalt. 

Af Scharlings videnskabelige arbejder, som næsten alle bevæger sig på den organiske kemis område, skal nævnes hans undersøgelser over blæresten, over den mængde kulsyre, et menneske daglig udånder, og over flere balsamer og fedtstoffer; disse undersøgelser er udført med stor pålidelighed og nøjagtighed. Tillige skal det nævnes, at Scharling i universitetets reformationsfestskrift 1857 offentliggjorde en vigtig afhandling, »Bidrag til at oplyse de Forhold, under hvilke Kemien har været dyrket i Danmark«, hvori han bl.a. stiller Christian IV’s og Frederik III’s interesse for kemien i et nyt lys og giver mange oplysninger om Danmarks kemiske laboratorier. Scharling udkastede planen til et nyt universitetslaboratorium og forestod dettes indretning; han indviede det januar 1859.

1853 blev han Ridder af Dannebrog.

Han er begravet på Assistens Kirkegård.

Kilder

Eksterne henvisninger 
 

Kemikere fra Danmark
Ansatte ved Danmarks Tekniske Universitet
Ansatte ved Københavns Universitet
Danskere i 1800-tallet
Edvard August
Personer i Dansk Biografisk Leksikon
Personer fra København
Medlemmer af Videnskabernes Selskab
Faglitterære forfattere fra Danmark
Riddere af Dannebrog
Ansatte ved Den Kongelige Veterinær- og Landbohøjskole
Ingeniører fra Danmark
Dansksprogede forfattere fra Danmark
Wimbledon-mesterskabet i herredouble 2012

Bob Bryan og Mike Bryan var forsvarende mester.

Seedning 

  Max Mirnyj /  Daniel Nestor (Anden runde)
  Bob Bryan /  Mike Bryan
  Mariusz Fyrstenberg /  Marcin Matkowski (Første runde)
  Leander Paes /  Radek Štěpánek (Tredje runde)
  Robert Lindstedt /  Horia Tecău
  Alexander Peya /  Nenad Zimonjić (Første runde)
  Mahesh Bhupathi /  Rohan Bopanna
  Aisam-Ul-Haq Qureshi /  Jean-Julien Rojer ''(Tredje runde)

 Marcel Granollers /  Marc López ''(Første runde)
 Jürgen Melzer /  Philipp Petzschner
 František Čermák /  Filip Polášek ''(Første runde)
 Santiago González /  Christopher Kas ''(Anden runde)
 Colin Fleming /  Ross Hutchins ''(Første runde)
 Eric Butorac /  Jamie Murray ''(Anden runde)
 Ivan Dodig /  Marcelo Melo
 André Sá /  Bruno Soares ''(Anden runde)

Finaler

Top Half

Sektion 1

Sektion 2

Bottom Half

Sektion 3

Sektion 4

Reference 
 Main Draw

ATP Tour 2012
Herredouble 2012
2012
Verdensmesterskabet i fodbold 2010 - finalen

Finalen ved VM i fodbold 2010 var en fodboldkamp, der blev spillet den 11. juli 2010 på Soccer City Stadion i Johannesburg for at finde vinderen af VM i fodbold 2010.

Finalen blev udkæmpet mellem  og , der begge kæmpede for at vinde deres første verdensmesterskab. Det gik i denne omgang til Spanien, som vandt 1-0 over Holland. Holland sluttede som sølvvinderne i 1974 og 1978, mens Spaniens bedste resultat var en fjerdeplads i 1950. Det var den ottende "helt-Europæiske" finale efter Italien-Tjekkoslovakiet i 1934, Italien-Ungarn i 1938, Vesttyskland-Ungarn i 1954, England-Vesttyskland i 1966, Vesttyskland-Holland i 1974, Italien-Vesttyskland i 1982 og Italien-Frankrig i 2006, men det var første gang at et europæisk hold vandt turneringen uden for Europa. Spanien skal som vindere, forsvare deres mesterskab ved verdensmesterskaberne i 2014, som bliver afholdt i Brasilien. Dommeren var Howard Webb, der repræsenterede Englands The Football Association.

Publikum 
Publikum til kampen var bl.a den hollandske kongefamilie, den spanske kongefamilie (dog uden den spanske konge), Rafael Nadal, Pau Gasol, Jacob Zuma og Nelson Mandela.

Kampdetaljer 

 Dommer: Howard Webb (England)
 Assistentdommere: Darren Cann og Mike Mullarkey (England)

 4. dommer: Yuichi Nishimura (Japan)
 5. dommer: Toru Sagara (Japan)

Vej til finalen

Referencer 

Finalen
2010 - finalen
4. etape af Tour de France 2012

Fjerde etape af Tour de France 2012 var en 214,5 km lang flad etape. Den blev kørt onsdag den 4. juli fra Abbeville til Rouen.

 Etape: 4. etape
 Dato: 4. juli
 Længde: 214,5 km
 Gennemsnitshastighed: 40,404 km/t

Point- og bjergspurter

Pointspurt (Fécamp) 
Efter 140 km

1. bjergspurt (Côte du Mont Huon) 
4. kategori stigning på Côte du Mont Huon, efter 38 km (97 m; 2,1 km à 4,1 %)

2. bjergspurt (Côte de Dieppe) 
4. kategori stigning på Côte de Dieppe, efter 69 km (82 m; 1,8 km à 3,9 %)

3. bjergspurt (Côte de Pourville-sur-Mer) 
4. kategori stigning på Côte de Pourville-sur-Mer, efter 74 km (97 m; 1,9 km à 4,4 %)

4. bjergspurt (Côte de Toussaint) 
4. kategori stigning på Côte de Toussaint, efter 143 km (105 m; 1,9 km à 4,5 %)

Resultatliste

Manglende ryttere 
 158  Maarten Tjallingii (RAB) stillede ikke til start på etapen, efter at have brækket hoften på 3. etape.

Referencer

Ekstern henvisning 
 Etapeside  på Letour.fr   

 04

en:2012 Tour de France, Prologue to Stage 10#Stage 4
Älvsjö

Älvsjö er en bydel i bydelsområdet Älvsjö i Söderort i Stockholms kommun, Sverige. I Älvsjö ligger en station der bruges af Stockholms regionaltog. Øst for stationen ligger Stockholmsmässan (også kaldt Älvsjömässan) og Rica Talk Hotel.

I 1955 fandt to skoledrenge Solbergaskatten, som bestod af over smykker og over 2000 mønter fra 1500-tallet, i Solberga.

Referencer 

Bydele i Stockholm
Rica Talk Hotel

Rica Talk Hotel er en skyskraber og et hotel, der ligger ved Stockholmsmässan i Älvsjö i Stockholms kommun, Sverige. Rica Talk Hotel har en højde på 72 m og har 19 etager og 248 værelser.

Rica Talk Hotel blev konstrueret af Rosenbergs Arkitekter og blev indviet den 23. maj 2006.

Referencer

Eksterne henvisninger 

 Billeder af Rica Talk Hotel

Skyskrabere
Hoteller i Stockholm
Etableret i 2005
Sprent Dabwido

Sprent Jared Dabwido (født 1972, død 8. maj 2019 i Armidale, Australien) var en nauruansk politiker, der var præsident i landet i perioden 2011-2013. Dabwido var søn af et tidligere parlamentsmedlem, og han blev valgt ind i Naurus parlament ved valget i 2004. I 2009 blev han minister for telekommunikation i Marcus Stephens regering. Efter Stephens afgang i november 2011 blev Dabwido en del af oppositionen, og han stod bag et mistillidsvotum mod den midlertidige præsident Frederick Pitcher, hvorpå han selv blev valgt til præsident få dage senere, 15. november. Som præsident fungerede Dabwido samtidig som regeringsleder i den lille nation.

Han stillede ikke op til genvalg i 2013, hvorpå præsidentembedet blev overtaget af Baron Waqa.

Aftale om at sende australske asylansøgere til Nauru 

Dabwido blev kendt for i 2012 at indgå en aftale mellem Nauru og Australien om at depotere australske asylansøgere til Nauru mens deres sag blev behandlet. På et tidspunkt var der over 1.200 asylsøgere i asylcentre på Nauri. Australske politikere sagde at ansøgerne blev godt behandlet på Nauru. Amnesty International kaldte det et "grusomt system af mishandling med en politik der er bevidst designed til at skade folk". Mindst fem personer døde i asylcentrene, herunder en iransk flygtning som satte ild på sig selv. Dabwido udtalte senere at han fortrød sin beslutning fra dengang.

Tiden efter præsidentembedet 

Dabwido blev valgt til parlamentet i 2013 efter sin præsidenttid. Han blev medlem af oppositionen og kritiserede præsident Waqa for korruption og magtmisbrug. Dabwido og fire andre parlamentsmedlemmer blev udvist af parlamentet, og det kom til uroligheder i 2015 med demonstrationer i Nauru. Dabwido blev anklaget for oprør.

Dabwido fik konstateret kræft i marts 2018, og behandling var ikke mulig i Nauru. Ifølge Dabwido nægtede Naurus regering at udlevere hans pas så han kunne rejse til udlandet for at få behandling, indtil september 2018. Efter at han kunne rejse ud, tog han til først til Thailand for behandling, og efterfølgende til Australien hvor han søgte asyl.

Dabwido døde 8. maj 2019 af kræft i Australien. Ifølge hans læge kunne have overlevet hvis kræftbehandlingens var startet med det samme.

Referencer 

Naurus præsidenter
Personer døde af kræft
Christian Wilhelm Niedner

Christian Wilhelm Niedner (13. august 1797—9. august 1865) var en tysk protestantisk kirkehistoriker. 

Niedner blev 1829 professor i Leipzig, nedlagde under revolutionsurolighederne 1849 sit embede og boede så som privatmand i Wittenberg, til han 1859 blev professor i Berlin. 

Hans hovedværk er Lehrbuch der Geschichte der christlichen Kirche (1846, 2. oplag 1866). Fra 1845 var han udgiver af "Zeitschrift für die historische Theologie". 

Han oversatte også Carl Emil Scharlings kirkehistoriske afhandling Mystikeren Michael Molinos' Lære og Skæbne til tysk.

Kilder 
 

Teologer fra Tyskland
Kirkehistorikere fra Tyskland
Ansatte ved Leipzigs Universitet
Ansatte ved Humboldt-Universität zu Berlin
Faglitterære forfattere fra Tyskland
Tyskere i 1800-tallet
Salmonsens
Stockholmsmässan

Stockholmsmässan, også kaldt Älvsjömässan, er en virksomhed der arrangerer handelsmesser og konferencer ved Älvsjö i Stockholms kommun, Sverige. Fra starten i 1943 til 1976 var den kaldt S:t Eriksmässan. Eurovision Song Contest 1975, Melodifestivalen 1996 og 1999 var holdt her.

Eksterne henvisninger 

 Officiel hjemmeside

Mæssan
Mæssan
Etableret i 1943
Traditionelle ashantibygninger

De Traditionelle ashantibygninger er et kulturminde i Ghana, der er udpeget til verdensarv; de omfatter en samling af 13 bygninger i traditionel udførelse fra Ashantirigets tid i området.

Ashantiriget som havde sin guldalder i 1700-tallet, blev alvorligt undertrykt under den britiske okkupation af området fra 1806 til 1901, og de fleste bygninger i Ashantistil blev ødelagt i løbet af denne periode, blandt andet blev det kongelige mausoleum ødelagt af Baden-Powell i 1895.

Bygningerne beskrives som «hjem for mennesker og guder», og er det sidste materielle udtryk for Ashantirigets historie og kultur. Husene er bygget af ler, strå og træ, og er sårbare for naturens omskifttelser. Der er derfor et presserende dokumentations- og konserveringsbehov ved husene.

Eksterne kilder og henvisninger 
 Michael Swithenbank. Ahanti fetish houses. Accra Ghana Univ Press, 1969
 Ashanti.com.au 
 About Ghana: World Heritage Sites
 Conservation practice in Ghana, a case study: the fetish house at Asawasi (Ashanti)

Verdensarvsområder i Afrika
Ghanas geografi
Carly Shay

Carlotta "Carly" Shay (Miranda Cosgrove) bor sammen med sin ældre bror, Spencer, i Seattle, Washington og er hovedpersonen i iCarly.
Carlys bedste venner er Samantha "Sam" Puckett (en aggressiv pige, som ikke bekymrer sig om skolen, altid er i problemer og er flink ved Carly, men ondskabsfuld ved deres ven Freddie), og Fredward "Freddie" Benson (en fælles ven af Carly og Sam, som bor over for Carly og har en meget irriterende, overbeskyttende mor). Carly bor i "Bushwell Plaza" i lejlighed 8-C med sin sjove, ofte skødesløse storebror, kunstneren Spencer Shay.

Hun er datter af oberst Steven Shay og fru Shay. Deres far er udstationeret på en af flådens ubåd. Deres mor er aldrig blevet set eller nævnt.

Figurer fra iCarly
Sam Puckett

Samantha "Sam" Puckett (spillet af Jennette McCurdy) er en de vigtigste figurer i serien iCarly. Hun er hovedpersonen Carly Shays bedste ven og i senere episoder kærester med Freddie Benson, som hun dog slår op med. Hun er medvært for webshowet iCarly sammen med Carly og håndterer lydeffekts-fjernbetjeningen. Sam har en enægget tvillingesøster ved navn Melanie. Deres mor er Pam Puckett ( Jane Lynch ). Sam har erklæret, at hun (og hendes tvillingesøster Melanie) blev født på en bus.

Hun er en drengepige med aggressive tilbøjeligheder. Hun hader at arbejde og elsker drengestreger og mad.

Kilder 

Figurer fra iCarly
Jean-Victor Poncelet

Jean-Victor Poncelet (født 1. juli 1788 i Metz, død 22. december 1867 i Paris) var en fransk officer og matematiker. 

Efter at være bleven uddannet på École polytechnique deltog Poncelet i Napoleons felttog i Rusland i 1812; han blev taget til fange og vendte først 1814 tilbage til Frankrig. Efter sin hjemkomst gjorde han tjeneste ved Service de construction og som lærer i mekanik i Metz, indtil han 1834 flyttede til Paris, hvor han 1838 blev professor i fysik og mekanik ved Faculté des sciences. I 1834 optog Akademiet ham som medlem. Han var endelig i nogle år chef for École polytechnique, men trak sig tilbage 1852, da han ikke ville tjene kejserdømmet, og syslede i resten af sit liv med sine værker. Prix Poncelet, der tildeles den, som i de sidste ti år har bidraget mest til den rene og anvendte matematiks fremme, er oprettet i henhold til hans testamente. 

Mellem de mænd, der i 19. århundrede hævede den syntetiske geometri til dens nuværende højde, indtager Poncelet en af de første pladser; flere af denne geometris største ideer opstod allerede hos ham under hans fangenskab i Rusland. I sit hovedværk Traité des propriétés projectives des figures (1822) udvikler han læren om overførelse af sætninger fra en planfigur til dens projektion, idet han også medtager visse metriske egenskaber, og opstiller omformningen af figurer ved homologi i planet og rummet, kontinuitetsprincippet samt grundtrækkene af de reciprokke polarfigurers teori; denne sidste fuldføres i Théorie des polaires réciproques, der 1824 indleveredes til Akademiet (trykt 1829 i Crelles Journal). Af hans afhandlinger er en del samlede i 2. bind af udgaven 1865—1866 af Traité des propriétés projectives. Poncelet har også med udmærket dygtighed anvendt matematikken på mekaniske problemer.

Kilder

Eksterne henvisninger 

 Elling Holst, Om Poncelet's Betydning for Geometrien, 1878

Generaler fra Frankrig
Matematikere fra Frankrig
Faglitterære forfattere fra Frankrig
Franskmænd i 1700-tallet
Franskmænd i 1800-tallet
Salmonsens
Medlemmer af Académie des sciences
Personer fra Metz
Elling Holst

Elling Bolt Holst (født 19. juli 1849 i Drammen, død 2. september 1915) var en norsk matematiker.

Holst blev realkandidat 1874 og var 1874-76 ansat ved det norske meteorologiske institut. I 1876 blev Holst stipendiat i matematik, og 1894 docent i faget ved universitetet; han var tillige 1891—1912 overlærer ved Kristiania tekniske skole.

I 1878 vandt Holst universitets guldmedalje for afhandlingen: Om Poncelets Betydning for Geometrien (1878), 1882 tog han doktorgrad med Et Par syntetiske Metoder især til Brug ved Studiet af metriske Egenskaber. Ved siden heraf publicerede han matematiske afhandlinger i fagtidsskrifter, deriblandt et bevis for algebraens fundamentalsætning i Acta mathematica (1886), samt udgav forskellige lærebøger.

Forfatterskab 

En sygdoms fremskreden hæmmede Holsts produktion i de senere år og bragte ham i 1912 til at forlade universitetet. Siden Kristiania Arbejderakademis stiftelse (1885) holdt Holst hvert år foredrag der over den elementære matematik. Foruden ved sin videnskabelige og pædagogiske virksomhed, blev Holst et kendt navn som forfatter af børnebøger og som kunstven. 

Ligesom E.T.A. Hoffmann blev forfatter af verdenskendte børnebøger, da han som far var stærkt utilfreds med de børnebøger, der hidtil var blevet udgivet, udgav Holst for sin søn Norsk Billedbog for Børn (med tegninger af Eivind Nielsen og med melodier af Holst, 1. og 2. samling, 1888—90). Udgivelsen var mest bygget på hans egne minder; et lignende stof bearbejdede han i Barneminder og andre Smaatubber for Barn (1897).

Som ivrig kunstven var han 1897 blevet formand i Nationalgaleriets direktion.

Kilder 
 

Matematikere fra Norge
Faglitterære forfattere fra Norge
Børnebogsforfattere fra Norge
Dansksprogede forfattere fra Norge
Nordmænd i 1800-tallet
Nordmænd i 1900-tallet
Personer fra Drammen
Salmonsens